OzLabs/hebrew-wiki-articles huggingface dataset:
מנהל רפואי

מִנהל רפואי - התחום העוסק בניהול מערכות בריאות.

==ניהול מערכות בריאות==

מערכות בריאות מורכבות, כגון בתי חולים וקופות חולים, מנוהלות על ידי אנשי מקצוע ממספר תחומים, אשר ניתן לחלקם לתחומי הרפואה ולתחומי האדמיניסטרציה. בראש המערכת עומד מנהל (מכונה לעיתים המנהל הכללי), ותחתיו מנהל תחומי, המופקד על התחום המשלים את הרקע המקצועי ממנו מגיע המנהל הכללי. במידה והמנהל הכללי הוא רופא, ממונה תחתיו מנהל אדמיניסטרטיבי. במידה והמנהל הכללי איננו רופא, ממונה תחתיו מנהל רפואי.

==השכלה==

בישראל, העוסקים בניהול מערכות בריאות נדרשים להכשרה הכוללת לימודים אקדמיים בתחום זה.

רופאים נדרשים, בנוסף, לעמוד בדרישות המועצה המדעית של ההסתדרות הרפואית להכרה כמומחים במִנהל רפואי. לצורך הכרה זו נדרש הרופא, לאחר שהוכר כבר כמומחה בתחום קליני, לעבוד במשך שנתיים לצד רופא מומחה במנהל רפואי המשמש כמנהל בית חולים, מנהל מחוז בקופת חולים או מנהל במשרד הבריאות.

בנוסף, נדרש הרופא להיות בעל תואר שני במנהל עסקים או מנהל מערכות בריאות. בסיום השנתיים על הרופא לעמוד בבחינות המועצה המדעית על מנת לזכות בהכרה כמומחה במנהל רפואי. הכרה זו היא תנאי מקדים במרבית המקרים למשרות ניהול בכירות במערכות הבריאות בישראל.

==ראו גם==
* לימודי ניהול מערכות בריאות בישראל

==קישורים חיצוניים==
*[https://www.ima.org.il/internesnew/viewcategory.aspx?categoryid=6952 מנהל רפואי] באתר ההסתדרות הרפואית לישראל

קטגוריה:מקצוע הרפואה
אקספשן

אקספשן (הולנדית: Ekseption) הייתה להקת רוק הולנדית, שפעלה בין השנים 1967–1989. הלהקה ניגנה בעיקר רוק מתקדם, מוזיקה אינסטרומנטלית ועיבודי רוק ליצירות קלאסיות. הלהקה זכתה להצלחה מסחרית בשנות ה-70 והגיעה מספר פעמים לפסגת מצעד הפזמונים בהולנד. אלבומם השני,"Beggar Julia's time trip"(1969) זכה בפרס אדיסון ההולנדי לאלבום השנה. כל חמשת אלבומיהם הראשונים הגיעו למעמד של אלבום זהב.
חברי הלהקה המרכזיים היו החצוצרן ריין ואן דן ברוק (10 בספטמבר 1945 - 11 במאי 2015) שהיה היחידי שניגן בכל אחד מאלבומי הלהקה, והקלידן ריק ואן לינדן (5 באוגוסט 1946 - 22 בינואר 2006) שעם עזיבתו ב-1973 התפרקה הלהקה בפעם הראשונה.
ואן לינדן הקים להקה משלו בשם טרייס (Trace), ובמקביל הקימו חלק מיוצאי הלהקה להקה בשם ספין (Spin) אשר הוציאה שני אלבומים. ב-1978 אוחדו שתי הלהקות מחדש בשם אקספשן. עד לשנת 2006 התקיימו מספר איחודים של הלהקה אשר פסקו עם מותו של ואן לינדן.

הלהקה הופיעה בישראל וצולמה באתרים שונים כמו כיכר הבימה כיכר המדינה ועוד בסרט שנקרא Ekseption - The '70s Broadcasts

== אלבומים ==
* (Ekseption (1969
* (1970) Beggar Julia's time trip
* (Ekseption 3 (1970
* (Ekseption 00.04 (1970
* (Ekseption 5 (1972
* (Trinity (1973
* (Bingo (1974
* (Mindmirror (1975
* (Back to the Classics (1976
* (Spin (1976 (האלבום יצא כאלבום של להקת "ספין")
* (Whirlwind (1977 (האלבום יצא כאלבום של להקת "ספין")
* (Ekseption 78 (1978
* (Dance Macabr (1981
* (Ekseption 89 (1989

== קישורים חיצוניים ==

* [http://www.mitkadem.co.il/reviews/ekseption.selected.html ביקורת על אלבום האוסף של הלהקה]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות רוק הולנדיות
קטגוריה:להקות הולנדיות
מילאן שקודה

מילאן שקודה (בצ'כית: Milan Škoda; נולד ב-16 בינואר 1986) הוא כדורגלן צ'כי המשחק כחלוצה של קבוצת מלאדה בולסלאב.

==קריירת מועדונים==

שקודה החל לשחק כדורגל בקבוצת הילדים של CAFC פראג, בשנת 2001, עבר למחלקת הנוער של קבוצת בוהמיינס פראג. ב-2004, שקודה עלה לסגל הבוגר של קבוצת בוהמיינס, ובילה בה 8 שנים בהן כבש 25 שערים ב-114 משחקי ליגה. ב-2012 עבר לשחק בקבוצת סלביה פראג.

==קריירה בינלאומית==

שקודה ערך את הופעתה הבכורה שלו עבור נבחרת צ'כיה ב-12 ביוני 2015, כאשר נכנס כמחליף במקום לוקאש ואצ'ה בדקה ה-79, במהלך משחק הפסד החוץ 2-1 מול איסלנד במסגרת מוקדמות יורו 2016. שקודה כבר את שני שעריו הראשונים בנבחרת, ב-3 בספטמבר 2015, במשחק הניצחון 2-1 מול קזחסטן במסגרת מוקדמות יורו 2016. הוא נכלל על סגל הנבחרת הצ'כית לטורניר הגמר של יורו 2016 בצרפת. ב-17 ביוני 2016, במהלך הטורניר, כבש את השער הראשון של נבחרתו במשחק בו פיגרה 2-0 מול קרואטיה, כאשר את שער השוויון כבש תומאש נסיד, ובסיום המשחק צ'כיה חילצה תיקו קריטי שהשאיר עבורה סיכויים להעפיל לשלב הבא של הטורניר.

==קישורים חיצוניים==

קטגוריה:כדורגלנים צ'כים
קטגוריה:חלוצי כדורגל צ'כים
קטגוריה:פראג: כדורגלנים
קטגוריה:כדורגלני בוהמיאנס 1905
קטגוריה:כדורגלני סלביה פראג
קטגוריה:כדורגלני ריזספור
קטגוריה:כדורגלני מלאדה בולסלאב
קטגוריה:כדורגלני נבחרת צ'כיה
קטגוריה:כדורגלני יורו 2016
קטגוריה:צ'כים שנולדו ב-1986
סלביה מאזיר

סלביה מאזיר (בבלארוסית: ФК «Сла́вія-Мазы́р») היא קבוצת כדורגל מהעיר מאזיר אשר משחקת בליגת העל בבלארוס. הקבוצה נוסדה בשנת 1987 וזכתה בשתי אליפויות לאומיות (1996, 2000) ובשני גביעים לאומיים (1996, 2000).

==היסטוריה==
המועדון נוסד בשנת 1987. במהלך קיומו זכה המועדון פעמיים באליפות בלארוס בשנים 1996 ו-2000.

הקבוצה השתתפה בעונת גביע אירופה למחזיקות גביע בעונת אך הפסידה לקיי. אר. רייקיאוויק האיסלנדית והודחה. בעונה לאחר מכן היא השתתפה בליגת האלופות ואף עברה את הסיבוב הראשון, אך הודחה אחרי הפסד לאולימפיאקוס בסיבוב השני ועברה לשחק בליגה האירופית שם הפסידה לדינמו טביליסי בשלב 64 הגדולות והודחה.

לאחר אליפותה בשנת 2000 היא השתתפה בליגה האירופית מול מכבי חיפה והודחה.
==תארים==
* ליגת העל הבלארוסית בכדורגל
**זכייה (2): 1996, 2000
* הגביע הבלארוסי
**זכייה (2): 1996, 2000

==קישורים חיצוניים==
* 

קטגוריה:קבוצות כדורגל בלארוסיות
קטגוריה:קבוצות כדורגל שזכו באליפות בלארוס
קטגוריה:קבוצות כדורגל שהוקמו במאה ה-20
יורי אוגאנסיאן

יורי צ'ולקוביץ' אוגאנסיאן (ברוסית: Юрий Цолакович Оганесян; נולד ב-14 באפריל 1933) הוא פיזיקאי גרעין רוסי בכיר במכון המאוחד למחקר גרעיני שבדובנה העוסק במחקר היסודות הטרנס-אורניים. הוביל את צוותו לגילוי רבים מהם ולאישוש קיומם של אחרים, אשר התגלו על ידי מכוני מחקר אחרים. יו"ר המועצה המדעית של ממשלת רוסיה ליישום פיזיקה גרעינית, חבר האקדמיה הרוסית למדעים - המחלקה לפיזיקה גרעינית, פרופסור באוניברסיטת פייר ומארי קירי ועמית במכון המחקר RIKEN ביפן. בעל עיטור הדגל האדום של העמל, עיטור אות הכבוד ופרס הפדרציה הרוסית (2010).

== תולדות חייו ==
נולד בעיר רוסטוב על הדון להורים ממוצא ארמני. בשנת 1956 סיים לימודי תואר ראשון בהנדסה במכון להנדסה פיזית במוסקבה (היום האוניברסיטה הלאומית למחקר גרעיני). בשנת 1958 התקבל למכון לאנרגיה אטומית והחל לעבוד יחד עם גאורגי פליורוב במאיץ חלקיקים נסיוני במסגרת המרוץ לגילוי יסודות כבדים חדשים לשם הוכחה ניסיונית לקיומו של "אי של יציבות". הוא סיים לימודי דוקטור למדעים בפיזיקה גרעינית בשנת 1970. בשנת 1974 עמד מאחורי גילוי סוג חדש של תגובות גרעיניות של גרעינים מסיביים, תהליך בו נעשה שימוש נרחב במעבדות שונות ברחבי העולם לסינתזה של אלמנטים חדשים עד 112=z.

יחד עם צוותו גילה כמה מהיסודות הטרנס-אורניים, בהם ניהוניום (113), פלרוביום (114), מוסקוביום (115), ליברמוריום (116), טנסין (117) ואוגאנסון (118), הנקרא על שמו מנובמבר 2016. כמו כן השתתף באישוש גילוי היסודות האסיום (108) ומייטנריום (109) והיה שותף לגילוי היסודות דובניום (105) ובוהריום (107).

בכנס האגודה האמריקנית לכימיה ב-2008 הציע שאי היציבות הבא צריך להמצא בגרעין בעל 164 פרוטונים (ו-318 נייטרונים, "מספר קסם" הבא, כלומר האיזוטופ התאורטי <sup>482</sup>Uhq).

== קישורים חיצוניים ==

* [http://fls2.jinr.ru/flnr/people/oganessian.html פרופיל באתר מכון המאוחד למחקר גרעיני] 

==הערות שוליים==

קטגוריה:אישים שעל שמם יסודות כימיים
קטגוריה:מגלי יסודות כימיים
קטגוריה:פיזיקאים רוסים
קטגוריה:פיזיקאים סובייטים
קטגוריה:תוכנית הגרעין הרוסית
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1933
קטגוריה:זוכי פרס דמידוב
נוגלס

ארואיקה נוגלס (בספרדית: Heroica Nogales, "נוגלס ההרואית"), או בקיצור נוגלס, היא עיר ומועצה אזורית במדינת סונורה במקסיקו. העיר נמצאת בצפון סונורה, על גבול ארצות הברית–מקסיקו, מול העיר נוגלס שבאריזונה. בתחומי המועצה האזורית מתגוררים 220,292 תושבים (נכון ל-2010).

==היסטוריה==
מקור השם של הערים נוגלס הוא בחווה שהתקיימה באזור באמצע המאה ה-19 ונקראה "לוס נוגלס דה אליאס". החווה נקראה על שם עצי אגוז מלך שגדלו באזור, אשר שמם בספרדית הוא "נוגלס".

ב-1880 החל להתפתח באזור מעבר גבול מסודר עם ארצות הברית ונשיא מקסיקו פורפיריו דיאס הורה להקים במקום בו נמצאת העיר בית מכס. תוך שנים ספורות הגיע לאזור קו רכבת והחלה להיווצר התיישבות סביב בית המכס. נוגלס נוסדה באופן רשמי ב-1884 בהוראת מושל סונורה והממשל של סונורה קנה את אדמות החווה כדי לאפשר לה להתרחב. ב-13 ביולי 1889 נוגלס קיבלה מעמד של עיירה וב-1920 היא קיבלה מעמד של עיר. נוגלס האמריקאית התפתחה במקביל ונוצרו קשרים מסחריים ענפים בין שתי הקהילות, כשלא הייתה הפרדה של ממש ביניהן בגבול, והרחוב שלאורכו נקרא בשני הצדדים "הרחוב הבינלאומי".

הקשרים האלו נפגעו במידה מסוימת בעקבות המהפכה המקסיקנית בעשור השני של המאה ה-20 והמתיחות האמריקאית-מקסיקנית בעקבות מברק צימרמן. המתיחות באזור הגיעה לשיא ב-27 באוגוסט 1918, כשאזרח מקסיקני חצה את הגבול בחזרה למקסיקו בלי שעבר במכס האמריקאי ובעקבות כך נורה למוות על ידי חיילים אמריקאים. המצב הסלים במהירות ותוך זמן קצר החל קרב "אמבוס נוגלס" (בספרדית: "שתי הנוגלס") בין אזרחים מקסיקנים חמושים שזעמו על המקרה עם תגבורת של מספר חיילים לבין כוח אמריקאי שהוצב בנוגלס האמריקאית. מספר חיילים אמריקאים ועשרות מקסיקנים נהרגו בקרב עד שבשלב מסוים נורה ונהרג ראש העיר של נוגלס המקסיקנית שניסה לעצור את הקרב והמקסיקנים נכנעו.

בעקבות הקרב הוחלט לבנות גדר לאורך הרחוב הבינלאומי כדי למנוע את הישנות התקרית. ב-1961 הקונגרס המקסיקני העניק לעיר את התואר "ארואיקה" (מילולית: "הרואית") כהוקרה לקרבנות המקסיקנים בקרב אמבוס נוגלס.

==כלכלה==
כלכלת העיר מסתמכת בעיקר על מפעלי מקילדורה (maquiladora), שבעיקר מייצאים לארצות הברית. כמו כן, בשל מעבר הגבול תיירים רבים עוברים בנוגלס בדרכם למקומות אחרים באזור סונורה ובשל כך קיימת בה גם תעשיית תיירות.

ארצות הברית מקיימת קונסוליה כללית בעיר, בנוסף לשגרירות ארצות הברית במקסיקו סיטי

==תחבורה==
את נוגלס משרת נמל התעופה הבינלאומי נוגלס, הנמצא מדרום לעיר.

העיר היא הקצה הצפוני של הכביש הפדרלי המקסיקני 15, שעובר דרך המדינות המערביות של מקסיקו - סונורה, סינלואה, נאיאריט וחליסקו ופונה מזרחה לכיוון מקסיקו סיטי. לאחר הגבול עם ארצות הברית הכביש מתחבר עם כביש בין-מדינתי 19 האמריקאי, הממשיך עד העיר טוסון.

==ערים תאומות==
* 

==קישורים חיצוניים==

* 

==הערות שוליים==

קטגוריה:מקסיקו: ערים
קטגוריה:יישובים שהוקמו ב-1884
קטגוריה:ערים חצויות
HD 197036

HD 197036 הוא כוכב עם דרגת בהירות נראית 7 בקבוצת הכוכבים ברבור אשר ממוקם במרחק של 2,000 שנות אור מכדור הארץ. הכוכב אשר צבעו כחול-לבן, מסווג ככוכב תת-ענק בעל סיווג ספקטרלי של B5IV, כלומר, טמפרטורת פני השטח שלו היא 11,000 - 25,000 קלווין והוא חם יותר, גדול יותר, ובהיר יותר מהשמש שלנו. HD 197036 ניתן לצפייה כמעלה אחת מהכוכב דנב.

==קישורים חיצוניים==
* 

קטגוריה:קבוצת הכוכבים ברבור
קטגוריה:תת-ענקים מסוג B
טניה קרפלה

טניה קרפלה (בפינית: Tanja Tellervo Karpela; נולדה ב-22 באוגוסט 1970) היא פוליטיקאית פינית.

==ביוגרפיה==
קרפלה נולדה בעיר סאלו שבמערב פינלנד. ב-1991 נבחרה למלכת היופי של פינלנד וייצגה את המדינה בתחרות מיס תבל. התפרסמה גם כדוגמנית של הלבשה תחתונה. 

ב-1999 היא נבחרה לחברה בפרלמנט הפיני מטעם מחוז הבחירה של אוסימה וייצגה את מפלגת המרכז הפינית. ב-2003 נבחרה לשרת התרבות של פינלנד תחת הקבינט של אנלי יטנמקי. אחרי התפטרותה של יטנמקי שמשה בתפקיד תחת מאטי ואנהאנן עד 2007. 

ב-2005 זכתה ב"פרס האח הגדול" מטעם ארגון EFFI לזכויות האזרח הפיני על הצעתה לתוכנה לחסימת תעבורת אינטרנט, שהציעה שתותקן בבתי ספר ובספריות. באותה שנה הגישה הצעת חוק בעניין זכויות יוצרים במדינה.

נושא זכויות בעלי חיים ורווחתם הוא במרכז פעילויותיה לאורך כל הקריירה שלה. בפרלמנט היא חברה בוועדה לרווחת החיות (Animal Welfare Group).

==קישורים חיצוניים==

* 

==הערות שוליים==

קטגוריה:פוליטיקאיות פיניות
קטגוריה:שרי תרבות
קטגוריה:זוכות מיס פינלנד
קטגוריה:משתתפות בתחרות מיס תבל 1991
קטגוריה:משתתפות בתחרות מיס אירופה
קטגוריה:ילידות 1970
קטגוריה:פינים שנולדו ב-1970
סולרסול (שפה)

סולרסול (בצרפתית: solresol) היא שפה מתוכננת שהומצאה על ידי פרנסואה סודר בתחילת שנת 1827. הספר המרכזי שלו בנושא, Langue musicale universelle, יצא לאור לאחר מותו בשנת 1866. סולרסול נהנתה מפופולריות לזמן קצר, והגיעה לשיאה עם הוצאת ספרו של בולסלאס גז'בסקי Grammaire du Solresol בשנת 1902.

השפה מבוססת על הסולם המוזיקלי. ניתן לשיר ולנגן אותה.

== פונולוגיה ==
שבעת התווים הקונבנציונליים, הצבעים, ההברות, הספרות, הגליפים שבהם השתמשו להעביר את הפונמות של סולרסול.
המילים של סולרסול עשויות מהברה אחת עד חמש הברות, או תווים. כל אחד מאלה יכול להיות רק אחד מתוך שבעה בסיסי פונמות, שעשוי בתורו להיות דגוש או מוארך. יש עוד פונמה, "שקט", המשמשת להפרדה בין מילים: מילים אינן יכולות לרוץ יחד כפי שהן בעברית.

הפונמות יכולות להיות מיוצגות במספר דרכים שונות – כמו שבעה תווים מוזיקליים באופן אוקטבה, כמו שמדברים הברות (מבוסס על סולפז', דרך של זיהוי תווים מוזיקליים), עם שבעה צבעים של קשת, סימנים, תנועות ידיים וכו'. לפיכך, באופן תאורטי התקשורת של סולרסול יכולה להיעשות באמצעות דיבור, שירה, דגלים של צבע שונה ואפילו כציור.

== ראו גם==
* סולפג'
* שפה
* שפה מתוכננת

== קישורים חיצוניים ==

* [https://web.archive.org/web/20040203092930/http://www.langmaker.com/outpost/solresol.htm Langmaker.com על Solresol]
* [Http://www.omniglot.com/writing/solresol.htm|Omniglot על דרכים שונות לכתוב סולרסול]
* [http://mozai.com/writing/not_mine/solresol/ דקדוק של Solresol על ידי בלוסלאס גז'בסקי]
* מילון אנגלי-סולרסול, 2600 מילים
* [http://www.ifost.org.au/~gregb/solresol/sorsolex.htm סולרסולl-אנגלית/צרפתית מיני-מילון]

==הערות שוליים==

קטגוריה:שפות מתוכננות
ג'ון דויטש

ג'ון מארק דויטש (באנגלית: John Mark Deutch; נולד ב-27 ביולי 1938) הוא כימאי פיזיקלי ומשרת ציבור יהודי אמריקאי, שכיהן כראש ה-CIA ה-17 בין מאי 1995 לדצמבר 1996 תחת הנשיא ביל קלינטון. לפני כן כיהן בממשל כתת-מזכיר ההגנה של ארצות הברית ממרץ 1994 ועד למינויו לסוכנות הביון המרכזית. הוא חבר המפלגה הדמוקרטית.

==ביוגרפיה==
דויטש נולד בבריסל, בלגיה, להורים יהודים ממוצא רוסי. הוא קיבל אזרחות אמריקאית ב-1945. הוא סיים תואר ראשון בהנדסה כימית באמרהסט קולג', וב-1966 סיים דוקטורט בכימיה באוניברסיטת MIT. בהמשך עבד עבור מחלקת האנרגיה של ארצות הברית ושירת בתפקיד בכיר במכון הטכנולוגי של מסצ'וסטס.

לאחר עזיבתו את ה-CIA התגלה כי שמר מסמכים מסווגים רבים במחשבו הנייד האישי והלא מוגן שהיה מחובר לאינטרנט. דויטש הסכים להודות באשמת עבירה בדרגת חומרה בינונית בגין אי-שמירת מידע מסווג ב-19 בינואר 2001, במסגרת עסקה משפטית לפיה הוא לא היה אמור להיכנס לכלא אך יקבל עונשים אדמיניסטרטיביים או קנס כספי, אך הנשיא קלינטון העניק לו חנינה נשיאותית ביומו האחרון בתפקיד, יומיים לפני שמחלקת המשפטים יכלה להגיש נגדו כתב אישום.

מ-1977 עד 1980, הוא שימש במספר תפקידים עבור מחלקת האנרגיה של ארצות הברית (DOE): כמנהל מחקר אנרגיה, ממלא מקום עוזר המזכיר לטכנולוגיית אנרגיה ותת-מזכיר המחלקה. בשנת 1978 פרסם דויטש שני מאמרים פיזיקליים-כימיים (ב, Combustion and Flame, 1978, כרך 231 עמ' 215–221 ו-223-229) על עיצוב המנגנון של תערובת הדלק/אוויר. הוא שימש כפרובוסט של MIT בין השנים 1985 - 1990. כדיקן MIT למדע וכפרובוסט, דויטש פיקח על פירוק המחלקה למדעי הביולוגיה השימושיים, כולל הפקולטה שלה לרעילות. כהונת מנהל CIA

==קישורים חיצוניים==

* [http://web.mit.edu/chemistry/deutch/biography.html ביוגרפיה], באתר אוניברסיטת MIT
* 

קטגוריה:כימאים פיזיקליים
קטגוריה:כימאים יהודים אמריקאים
קטגוריה:ראשי ה-CIA
קטגוריה:משנים למזכיר ההגנה של ארצות הברית
קטגוריה:אמריקאים ממוצא רוסי-יהודי
קטגוריה:בוגרי מכללת אמהרסט
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:מהגרים מבלגיה לארצות הברית
קטגוריה:אמריקאים שנולדו ב-1938
PSR J0537-6910

PSR J0537-6910 הוא פולסר בן 4,000 שנה (לא כולל הזמן שלוקח לאור להגיע ממנו לכדור הארץ - 170,000 שנים) אשר ממוקם בקבוצת הכוכבים דג זהב במרחק של 170,000 שנות אור מכדור הארץ.

הפולסר מסתובב בקצב של 62 הרץ.

האסטרונום ג'ון מידלדיץ' והצוות שלו במעבדה הלאומית לוס אלמוס היו הראשונים לגלותו ולצפות בסחיפה של קוטבו המגנטי של הפולסר.

==קישורים חיצוניים==
* 

קטגוריה:קבוצת הכוכבים דג זהב
ISOHDFS 27

ISOHDFS 27 היא גלקסיה ספירלית מסיבית שנמצאה בשדה העמוק של האבל דרום. היא ממוקמת בקבוצת כוכבים טוקאן. הגלקסיה בעלת קוטר של 130,000 שנות אור ונמצאת במרחק של 6 מיליארד שנות אור מכדור הארץ. לגלקסיה מסה של 1.04 טריליון מסות שמש כפול ממסת שביל החלב.

==קישורים חיצוניים==
* 

==הערות שוליים==

קטגוריה:קבוצת הכוכבים טוקאן
קטגוריה:גלקסיות ספירליות
NGC 7008

NGC 7008 (ידועה גם בשמות: PK 93+5.2, וערפילית העובר) היא ערפילית פלנטרית בעל קוטר של שנת אור אחת אשר ממוקמת במרחק של 2,800 שנות אור מכדור הארץ בצפון קבוצת הכוכבים ברבור.

הערפילית התגלתה בשנת 1787 על ידי ויליאם הרשל באנגליה.

==קישורים חיצוניים==

* 

קטגוריה:קבוצת הכוכבים ברבור
קטגוריה:ערפיליות פלנטריות
קטגוריה:הקטלוג הכללי החדש
בני, הפיזיקאי

בני, הפיזיקאי (באנגלית: My Son, the Physicist), הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון פברואר 1962 של Scientific American. הסיפור תורגם לעברית, ויצא לאור בהוצאת מסדה בשנת 1980 בספר אין איש פה, פרט..., ושוב בהוצאת מובי דיק בשנת 2011 בספר כתבי אייזק אסימוב כרך 3.

למרות שהוא לא משחק תפקיד בעלילה, המחשב הבדיוני מולטיוואק מוזכר בסיפור.

== עלילה ==
ג'רארד קרמונה, מהנדס תקשורת, מנסה לשמור על התקשורת עם משלחת שהגיע לכוכב פלוטו לאחר ארבע שנות מסע. הקושי הטמון בתקשורת הוא הזמן שלוקח לגלי הרדיו לעשות את הדרך הלוך ושוב, מה שמאט את התקשורת בצורה משמעותית והופך אותה לחסרת תועלת- כל תשובה תגיע שתים עשרה שעות לאחר שהשאלה תישאל.

אמו הגאה של ג'רארד, שבמקרה מבקרת אותו במשרדו, בעודו מתחבט בבעיה זו, מייעצת לו להשתמש בטריק שכל הנשים מכירות: "להמשיך לפטפט", כלומר, לדבר ללא הפסקה ולבקש גם מהמשלחת בפלוטו לנהוג כך. בצורה זו, למרות הזמן הרב הנדרש לגלי הרדיו לעבור את המרחק, אפשר יהיה להעביר מידע אחד לשני ביעילות.

קטגוריה:סיפורי מולטיוואק
קטגוריה:יצירות משנת 1962
פיליפ בנג'אק

פיליפ בנג'אק (בצ'כית: Filip Bandžak; נולד ב-10 בספטמבר 1983) הוא זמר אופרה ממוצא צ'כי.

== ביוגרפיה ==
נולד בשנת 1983 בעיר פרדוביצה.

בשנת 1992 הוא התחיל לשיר מקהלת הילדים הפילהרמונית פראג.

הופעתו הראשונה על הבימה הייתה ב-1995, בגיל 13. היה זה בתיאטרון הלאומי הצ'כי, בתפקיד נער המשרתים (paggio) ב"ריגולטו" מאת ורדי. סיים לימודיו באקדמיה הרוסית לתיאטרון במוסקבה.

הוא זכה בפרס הראשון בתחרות האירופית של שירת הכוראלים בטולוזא, ספרד ב-1998.

הוא השיג ותואר שני בפסיכולוגיה ותרבות ומוזיקה.

בשנת 2008 ב"נינגבו" בתחרות השירה הבינלאומית בסין הוא היה החתן פרס האירופי היחיד.

הוא הוענק פרס מיוחד בתחרות הבינלאומית ע"ש מריה קאלאס באתונה ב-2009.

בנג'אק שר אופרות בכמה מדינות: אוסטריה, איטליה, פולין, גרמניה, הונגריה, אוקראינה, קזחסטן, מלזיה, סינגפור, סין וקנדה. בשנת 2013 הוא זכה בפרס Golden Europea.

==קישורים חיצוניים==

* 

* 
* 
* 
* 
* 
* 
* 

==הערות שוליים==

קטגוריה:זמרים במוזיקה הקלאסית
קטגוריה:זמרי אופרה
קטגוריה:זמרים צ'כים
קטגוריה:צ'כים שנולדו ב-1983
חדושים ובאורים

חדושים ובאורים הוא שמה של סדרת הספרים של הרב חיים גריינימן. כרכי הסדרה מכילים דיונים הלכתיים במגוון נושאים ובד בבד מהווים פירוש על עיקרי הספרות ההלכתית: על התלמוד הבבלי והירושלמי, על משנה תורה לרמב"ם, ועל השולחן ערוך.

== סגנון הספר ==
הסדרה כתובה בדמיון מובהק לשיטת הלימוד והכתיבה של סדרת ספרי "חזון איש", ומובאות בה הנהגות ושמועות רבות מתורתו והנהגותיו של ה"חזון איש", רבו המובהק של המחבר. הסדרה בולטת בהיקפה, היא מסודרת על כל מסכתות התלמוד והמשניות (בשונה מהחזון איש שלא פרסם ספרים על כל המסכתות, ובשונה משאר כל פרשני הש"ס שאף אחד מהם, למעט הרש"ש, לא פרסם על כל המסכתות). זו היצירה הפרשנית מהגדולות ביותר שפורסמו אי פעם (למעלה מ-32 מיליון תווים). ספרי הסדרה הם אבן יסוד בלימוד הישיבתי של הישיבות הלומדות בדרך החזון איש, כמו ישיבת זיכרון מיכאל בזכרון יעקב וסניפיה וישיבת סלבודקה, ובפסיקת הלכה בקרב חלק מחוג חזון איש.

בשם הספר לא נרמז שם המחבר, שלא כמקובל בספרים רבים ואף בספרו של החזון איש. על פי דברי בנו הרב אברהם ישעיהו בהספדו נקבע השם על ידי החזון איש בעצמו מתוך עניין לבטא צניעות.

==מהדורות הספר==
===המהדורה הראשונה===
הספר במהדורתו הראשונה, נדפס לפי סדר שיטתי שבו כל ספר עוסק במסכת אחת. הכרך הראשון על מסכת נדה יצא לאור בהוראת החזון איש (מילי דהספידא חלק ב עמ פח), אשר גם שלח מכתב ארוך בנדון הלכתי אודות עניין בספר, וזה מופיע בראש הספר. בכרך השלישי הוסיף המחבר גם מדור הערות על הלכות אבלות לזכר אביו הרב שמואל גריינימן שנפטר באותה השנה. בשנים האחרונות עסקו בסידור הספרים ומיפתוחם חלק מבניו ונכדיו. 

הרב גריינימן הרבה להזכיר הערות בשם בניו בספריו, ואף מכמה מנכדיו, וכן מכמה תלמידי חכמים ממקורביו ובהם הרב דוב לנדו, הרב חיים קניבסקי, הרב יחזקאל ברטלר הרב יצחק מאיר רוטנברג והרב יהודה בויאר. 

בסדרה זו, יצא בחיי החזון איש רק כרך בודד:
# חדושים וביאורים - במסכת נדה. בני ברק: תשי"ב (1952)

===המהדורה הנוכחית===
בערוב ימיו, סודרו הספרים מחדש כשעל כל מסכת ישנם שני מדורים, אחד לפי סדר דפי המסכת והשני לפי סדר הסוגיות בהם למד המחבר את הנושאים. בסדרה זו מופיעים הספרים בשבעה עשר כרכים עבים. 
בדומה לספרי החזון איש, גם בסדרה זו מופיעים מכתבים מהמחבר בסמוך לקטעים עליהם נסוב המכתב, או לפי סדר המסכת. 

==מכתבי התעוררות== 
למרות שמכתבים רבים העוסקים בעניינים תורניים מופיעים בתוך הסדרה "חדושים וביאורים", היות שישנם מכתבים רבים שכתב שאינם עוסקים בעניינים תורניים, הוציאו בני המחבר לאחר פטירתו, כהשלמה לסדרת הספרים הזו, שני כרכים בשם מכתבי התעוררות ובהם לקט ממכתביו המרכזים את יסודות הגותו של הרב גריינימן בתחומי מחשבת ישראל. בניגוד לקובץ אגרות חזון איש המכתבים אינם מופיעים בהם במלואם, אלא נלקטו קטעים קטעים מתוך המכתבים לפי נושאים, על מנת להציג את הדברים באופן שיטתי, כך שהספר מהווה תיעוד רחב להשקפת עולמו של המחבר בקשת רחבה של נושאים. החלקים שנדפסו עוסקים בעיקר בנושאי: אמונה, עמל התורה, מוסר והלכה, חינוך, עידוד לצעירים, מידות ולשון הרע. כרכי מכתבים אלו נדפסו בכמה מהדורות.

==לקריאה נוספת==
* מילי דהספידא: הספדים שנאמרו על הרב חיים שאול גריינימן, מהדורה חדשה, בני ברק: אי"ש טויב, תשע"ו 2016, הספדו של הרב יוסף חיים בן דוב עמ' צ–צד, והספדו של הרב אליהו בן שלמה עמ' קנט–קסא.

==קישורים חיצוניים==
* 

==הערות שוליים==

קטגוריה:החזון איש
קטגוריה:סדרות ספרי עיון
קטגוריה:ספרי 1952
קטגוריה:ספרי הלכה
קטגוריה:ספרי חידושים תורניים
קטגוריה:פירושי המשנה
קטגוריה:פירושי התלמוד
דרוונגרד

דרוונגרד (בסרבית קירילית: Дрвенград; משמעות השם היא "עיר העץ") הוא כפר מסורתי בסרביה, שהוקם על ידי במאי הקולנוע הסרבי אמיר קוסטוריצה לטובת צילום סרטו "החיים הם נס" בשנת 2004, ומשמש מאז ככפר נופש וכמקום מגוריו של קוסטוריצה עצמו. הכפר ממוקם במחוז זלטיבור, כ-200 קילומטרים דרום-מערבית לעיר בלגרד, בירת סרביה. הכפר ידוע גם בכינוי הגרמני Küstendorf (קוסטנדורף), וכן בשם Mećavnik. הקמת הכפר זיכתה את קוסטוריצה בשנת 2005 בפרס האירופאי לאדריכלות על שם האדריכל פיליפ רותייה (Philippe Rotthier).

==רעיון הקמת הכפר==
אמיר קוסטוריצה הצהיר בשנת 2004:

==תיאור הכפר==
מרבית המבנים בדרוונגרד בנויים מעץ, בסגנון המסורתי הנהוג באזור. בכפר קיימים המבנים הבאים:
* ספרייה, הנקראת על שם איוו אנדריץ', סופר יוגוסלבי זוכה פרס נובל לספרות
* גלריה בשם "מצולה" (Macola), המוקדשת לפסל דראגן יוביצ'ביץ'
* בית קולנוע על שם סטנלי קובריק
* בית מרכזי ובו אולם קולנוע, חצר, בריכת שחייה, חדר כושר, סאונה וחדרים פרטיים עבור משפחת קוסטוריצה
* אולם ספורט
* מסעדה
* חנות מזכרות
* כנסייה המוקדשת לקדוש סאבה, ממקימי הכנסייה האורתודוקסית הסרבית

בקרבת הכפר נמצא אתר סקי ובו ארבעה מסלולים, וכן בית מלון.

רחובות הכפר נקראים על שם אישים שזכו להערכתו של קוסטוריצה: ניקולה טסלה, ארנסטו צ'ה גווארה, דייגו מראדונה, פדריקו פליני, אינגמר ברגמן, ג'ו סטראמר, נובאק ג'וקוביץ' ואיוו אנדריץ' - על שמו נקרא הרחוב הראשי בכפר.

==פסטיבל קולנוע ומוזיקה==
מאז שנת 2008 הכפר מארח פסטיבל שנתי לקולנוע ולמוזיקה, המציג סרטי קולנוע ויצירות מוזיקליות מרחבי העולם. הפסטיבל נודע בכך שאין בו שטיח אדום או כל סממן אחר של פסטיבלי הקולנוע בהוליווד. בשנת 2010 התארח בפסטיבל השחקן ג'וני דפ, ובשנת 2013 התארחה בו השחקנית מוניקה בלוצ'י.

==גלריית תמונות==
<gallery>
קובץ:Drvengrad - panorama.JPG
קובץ:Drvengrad_church.jpg
קובץ:Mokra Gora, Drvengrad.JPG
קובץ:Drvengrad - Serbia 06.JPG
קובץ:Drvengrad - Serbia 01.JPG
קובץ:Drvengrad - Serbia 11.JPG
</gallery>

==קישורים חיצוניים==

* 
* [https://web.archive.org/web/20080317102300/http://www.mecavnik.info/wsw/index.php?p=197 אתר האינטרנט הרשמי של הכפר]
* 

==הערות שוליים==

קטגוריה:סרביה: כפרים
קטגוריה:יישובים שהוקמו ב-2004
גונאר זאוור

גונאר זאוור (בגרמנית: Gunnar Sauer, נולד ב-11 ביוני 1964 בקוקסהאפן שבגרמניה המערבית) הוא כדורגלן עבר גרמני ששיחק לאורך רוב הקריירה בוורדר ברמן בעמדת הבלם. זאוור נכלל בסגל של נבחרת גרמניה המערבית ליורו 1988 אך לא שותף בטורניר עצמו, ולא ערך אף הופעה במדים הלאומיים.

==קריירת מועדונים==
זאוור החל את קריירת הבוגרים בשנת 1982 בקבוצת המילואים של ורדר ברמן, ובשנת 1984 החל בהדרגה להשתלב בקבוצה הבוגרת. זאוור שיחק בוורדר ברמן במשל 12 שנים רצופות, אך עיקר הצלחתו היה עד לעונת 1990/91, ולאחר מכן ערך 15 הופעות ליגה בלבד בחמש העונות הבאות. בעונת 1987/88 זכה זאוור באליפות עם ורדר ברמן, כאשר היה חלק מחוליית הגנה שכללה גם את אולריך בורובקה, רונה בראטסט, תומאס שאף וג'וני אוטן, כשבשער עמד אוליבר רק. חוליית הגנה זו ספגה 22 שערי ליגה בלבד באותה עונה, ונחשבה לאחת ההגנות הטובות ביותר בתולדות הבונדסליגה, וזאוור נחשב לאחד השחקנים המצטיינים בעונה זו. הצלחתו של זאוור הובילה לזימונו לסגל נבחרת גרמניה המערבית ליורו 1988, אך הוא לא שותף כלל בטורניר ואף לא במשחקי ההכנה, ולמעשה לא ערך אף הופעה בינלאומית לאורך הקריירה שלו. בעונת 1988/89 זאוור היה שותף להפסד של ברמן 4-1 לבורוסיה דורטמונד בגמר הגביע הגרמני, בו שיחק 77 דקות, אך לא נטל חלק בהפסדה של ברמן בגמר הגביע הגרמני לקייזרסלואטרן כעבור שנה. בעונת 1990/91 זכה זאוור עם ורדר ברמן בגביע הגרמני, לאחר ניצחון בפנדלים על פ.צ. קלן. זאוור החליף במשחק זה את גינטר הרמן בדקה ה-76. לאחר עונה זו, זאוור מיעט מאוד לשחק, ובשלוש העונות הבאות ערך הופעת בונדסליגה אחת בלבד. עם זאת, חבריו לורדר ברמן זכו בגביע אירופה למחזיקות גביע בעונת 1991/92, באליפות נוספת בעונת 1992/93, ובגביע נוסף בעונת 1993/94. בעונת 1994/95 זאוור חזר להיות חלק מסגל הקבוצה, וערך 11 הופעות, והוסיף שלוש נוספות בעונת 1995/96, שבסיומה עזב את הקבוצה.

בקיץ 1996 חתם זאוור בהרטה ברלין מהבונדסליגה השנייה, וסייע למועדון להעפיל לבונדסליגה, על אף שערך שמונה הופעות בלבד. זאוור לא ערך הופעות עם הרטה ברלין בבונדסליגה, וחתם בעונת 1997/98 בלוקומוטיב לייפציג מהבונדסליגה השנייה, שם ערך באותה עונה 12 הופעות, וירד ליגה בתום העונה. בעונת 1988/89 שיחק זאוור באולדנבורג, שם ערך 11 הופעות. בתום עונה זו פרש ממשחק פעיל.

==קריירה בינלאומית==
זאוור כאמור זומן ליורו 1988 אך לא הופיע בו ולא ערך אף הופעה במדי נבחרת גרמניה המערבית הבוגרת. זאוור זומן באותה שנה גם לאולימפיאדת סיאול, וגם בה לא ערך ולו הופעה אחת, אך זכה עם הנבחרת האולימפית של גרמניה המערבית במדליית ארד. לזאוור ארבע הופעות במדי נבחרת גרמניה המערבית עד גיל 21.

==תארים==
עם ורדר ברמן:
* אליפות הבונדסליגה (2): 1987/88, 1992/93
* הגביע הגרמני (2): 1990/91, 1993/94
* גביע אירופה למחזיקות גביע: 1991/92

עם נבחרת גרמניה המערבית האולימפית:
* אולימפיאדת סיאול (1988): מדליית ארד

== קישורים חיצוניים ==

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני ורדר ברמן
קטגוריה:כדורגלני הרטה ברלין
קטגוריה:כדורגלני לוקומוטיב לייפציג
קטגוריה:כדורגלני נבחרת גרמניה המערבית
קטגוריה:כדורגלנים באולימפיאדת סיאול (1988)
קטגוריה:כדורגלני יורו 1988
קטגוריה:גרמנים שנולדו ב-1964
קטגוריה:זוכי מדליית ארד אולימפית מערב גרמנים: כדורגל
MIB

במחשוב, מאגר מידע וניהול, MIB (ראשי תיבות של: Management Information Base) הוא תיאור פורמלי של קבוצה של אובייקטי רשת שיכולים להיות מנוהלים באמצעות פרוטוקול ניהול רשת פשוט (SNMP). הפורמט של MIB מוגדר כחלק מ-SNMP (כל MIBs האחר הם שלוחות של בסיס מידע וניהול בסיסי זה). MIB-I מתייחס להגדרת MIB הראשונית; MIB-II מתייחס ההגדרה הנוכחית. SNMPv2 כולל MIB-II ומוסיף כמה אובייקטים חדשים<ref></ref>.

לפעמים קובצי MIB ניתנים כקובצי טקסט Unix. בפורמט טקסט יוניקס הוא שונה באופן משמעותי מאשר בפורמט טקסט DOS / Windows. בקובצי טקסט DOS / Windows יש מעבר לשורה והזנת שורה בסוף כל שורה; ביוניקס יש בקבצים רק הזנת שורה. אם קובץ יוניקס טקסט יוצג בעורך טקסט Windows, כל שייראה הוא קו אחד ארוך, כי הכלי הזה מעולם לא פגע מעבר לשורה.

== הערות שוליים ==

קטגוריה:מחשוב
קטגוריה:ניהול רשתות
הבייביסיטריות יוצאות להרפתקאות (סרט טלוויזיה, 2016)

הבייביסיטריות יוצאות להרפתקאות (באנגלית: Adventures in Babysitting) הוא סרט מקורי של ערוץ דיסני, ומככבים בו סברינה קרפנטר, סופיה קרסון, ניקי האן, מלורי ג'יימס מאהוני, מקס ג'קווסט, ג'ט ג'ורגנסמאייר, מדיסון הורצ'ר, קווין קווין ומקס לויד-ג'ונס. זהו הסרט ה-100 של ערוץ דיסני, והוא מהווה רימייק לסרט סרט באותו השם משנת 1987. הסרט שודר לראשונה בארצות הברית ב-24 ביוני 2016, ובישראל ב-7 ביולי 2016.

==עלילת הסרט==
ג'ני ולולה הן הפכים גמורים - הן משגעות זו את זו. לולה מנסה להרוויח כסף מבייביסיטר, ולאחר שהיא וג'ני מחליפות בטעות את הטלפונים שלהן לולה עונה לטלפון במקום ג'ני וממליצה על עצמה כבייביסיטר. ג'ני נמצאת כבייביסיטר אצל משפחת קופר בזמן שלולה מסתבכת אצל משפחת אנדרסון, כשאחד הילדים שהיא משגיחה עליהם בורח לעיר הגדולה. ג'ני ולולה חייבות לשתף פעולה כדי למצוא אותו. הן יוצאות לעיר להרפתקה מטורפת של פעם בחיים.

==צוות השחקנים==
*סברינה קרפנטר - ג'ני פרקר
*סופיה קרסון - לולה פרז
*ניקי האן - אמילי קופר
*מלורי ג'יימס מאהוני - קייטי קופר
*מקס ג'קווסט - טריי אנדרסון
*ג'ט ג'ורגנסמאייר - בובי אנדרסון
*מדיסון הורצ'ר - אייג'יי אנדרסון
*קווין קווין - זאק צ'ייס
*גיליאן ויגמן - הלן אנדרסון
*הוגו אלטו - האל אנדרסון
*גבריאל מילר - דונה קופר
*קווין אוגריידי - ברי קופר
*מייקל נורת'י - טייני
*קן לאווסון - סקלפר
*מקס לויד-ג'ונס - השוטר ג'יימס

==הפקת הסרט==
===צילומים===
הצילומים החלו ב-2 במרץ 2015 בוונקובר, קולומביה הבריטית, קנדה והסתיימו ב-18 באפריל 2015.

===ליהוק===
רייבן סימון קיבלה בקשה לככב בסרט אך דחתה אותה בעקבות עיסוקים אחרים, כך קרה גם עם מיילי סיירוס. סברינה קרפנטר וסופיה קרסון לוהקו ב-9 בינואר 2015.

==שידור הסרט בעולם==
{| class="wikitable"
|-
! מדינה
! ערוץ
!תאריך
!שם הסרט
|-
|
|ערוץ דיסני
|rowspan=2 |24 ביוני 2016
|rowspan=2 | Adventures in Babysitting
|-
|
|ערוץ דיסני קנדה
|-
|
|ערוץ דיסני ישראל
|7 ביולי 2016
|הבייביסיטריות יוצאות להרפתקאות
|-
|
|ערוץ דיסני אמריקה הלטינית
| rowspan="2" |10 ביולי 2016
|Una Aventura de Niñeras
|-
|
|ערוץ דיסני ברזיל
|Uma Aventura de Babás
|-
|
|ערוץ דיסני הממלכה המאוחדת ואירלנד
|15 ביולי 2016
|Adventures in Babysitting
|-
|
|דיסני סינמג'יק גרמניה
|24 ביולי 2016
|Die Nacht der verrückten Abenteuer
|-
|
|ערוץ דיסני אוסטרליה וניו זילנד
|26 באוגוסט 2016
|Adventures in Babysitting
|-
|
|ערוץ דיסני ספרד
|9 בספטמבר 2016
|Canguros en Apuros
|-
|
|ערוץ דיסני הונגריה
| rowspan="2" |10 בספטמבר 2016
|Két bébiszitter kalandjai
|-
|
|ערוץ דיסני פורטוגל
|Babysitters em Apuros
|-
|
|ערוץ דיסני צרפת
|16 בספטמבר 2016
|Babysitting Night
|-
|
|ערוץ דיסני איטליה
| rowspan="2" |17 בספטמבר 2016
|Babysitter Adventures
|-
|
|ערוץ דיסני רומניה
|Noile aventuri ale dădacelor
|-
|}

==קישורים חיצוניים==
* 

==הערות שוליים==

קטגוריה:ערוץ דיסני: סרטי מקור
קטגוריה:סרטי 2016
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
ערפילית המשקולת הקטנה

ערפילית המשקולת הקטנה (נקראת גם M76 מ-Messier 76 וכן NGC 650/651) היא ערפילית פלנטרית בקבוצת הכוכבים פרסאוס שמרחקה המדויק אינו ידוע ומוערך בין 2,500 ל-3,900 שנות אור ממערכת השמש. הערפילית דומה לערפילית המשקולת (M27) שבקבוצת שועלון, אך נראית קטנה וחיוורת בהרבה והיא למעשה הערפילית העמומה ביותר בקטלוג מסיה. הערפילית מוארת על ידי כוכב מרכזי מסוג ננס לבן.

==היסטוריה==
הערפילית התגלתה על ידי האסטרונום הצרפתי פייר מאשן, עוזרו של שארל מסיה, ב-5 בספטמבר 1780. מסיה עצמו צפה בה ב-21 באוקטובר של אותה שנה והכניס אותה לקטלוג מסיה, כשהוא מתאר אותה כערפילית קטנה ועמומה ללא כוכבים ליד הרגל הימנית של אנדרומדה. הוא שיער שהיא מורכבת מכוכבים קטנים מכדי להראות בטלסקופ שברשותו. ב-12 בנובמבר 1787 צפה ויליאם הרשל בערפילית וציין שיש שם שתיים, כאשר הוא מייחס את M76 רק לאחת מהן. ג'ון הרשל רשם את הערפילית כשתי ערפיליות נפרדות בקטלוג הכללי של ערפיליות וצבירי כוכבים, כשהוא מתייחס לאחת מהן כאל M76 ואל השנייה כערפילית שהתגלתה על ידי אביו ויליאם ומשום כך היא קיבלה גם ציון כפול בקטלוג הכללי החדש. ב-1866 בחן האסטרונום ויליאם האגינס את הספקטרום שנפלט מהערפילית והגיע למסקנה שלא מדובר באור של כוכבים אלא בספקטרום פליטה של גז חם. אייזק רוברטס העלה ב-1891 השערה שמדובר בערפילית דומה לערפילית הטבעת כפי שהיא נראית מהצד, אבל רק ב-1918 זיהה האסטרונום האמריקאי הבר קרטיס שמדובר בערפילית פלנטרית.

==תצפית==
ערפילית המשקולת הקטנה היא אחד העצמים החיוורים והקשים ביותר לצפייה שברשימת מסיה. נחוץ טלסקופ בינוני ותנאי צפייה טובים כדי להבחין בה וגם אז היא נראית ככתם מוארך שקצותיו מעט יותר בהירים ממרכזו. את צבעי הערפילית ואת החלקים פחות בהירים שלה ניתן לראות רק באמצעות בצילום ארוך חשיפה דרך טלסקופ מקצועי.

הערפילית נמצאת כמעלה מצפון-צפון-מערב לכוכב φ בפרסאוס כך שלא קשה לאתרה עם ציוד מתאים ובתנאי תצפית טובים.

==מבנה ומאפיינים==
חלקה המרכזי של הערפילית הוא בצורת טבעת אליפטית באורך של כ-1.5 דקות קשת וברוחב של כ-0.7 דקות קשת והיא מתפשטת במהירות של כ-42 ק"מ בשנייה. קו הראייה מכדור הארץ אל הערפילית הוא בזווית של כ-15 מעלות ביחס למישור הטבעת כך שהיא נראית כאליפסה שקצותיה בהירים יותר ממרכזה. בניצב למישור הטבעת יש שתי טבעות של גז שהדרום-מזרחית (עליונה בתמונה) מגיעה למרחק זוויתי של 2.75 דקות קשת ממרכז הערפילית והצפון-מערבית (תחתונה בתמונה) למרחק זוויתי של 2.25 דקות קשת ממרכז הערפילית. טבעות אלו נוצרו ככל הנראה לפני הערפילית המרכזית כתוצאה מרוח השמש של הענק האדום שקדם לננס הלבן שבמרכז הערפילית. טבעות אלה מתפשטות במהירות של כ-20 ק"מ בשנייה והגז שבהן מיונן מהקרינה העל-סגולה של הננס הלבן, בדומה לחלק המרכזי של הערפילית. רוב האור הנפלט מהערפילית הוא באורך גל של 5,007Å שמאפיין חמצן מיונן פעמיים ([O III]).

מכיוון שמרחקה של הערפילית אינו ידוע בוודאות, קשה להעריך את גודלה. אם המרחק אליה הוא 2,500 שנות אור, אז קוטר הטבעת המרכזית הוא כשנת אור אחת וקוטר הטבעות החיצוניות הוא 1.5-1.7 שנות אור, ואם המרחק של הערפילית הוא 3,900 שנות אור אז קוטר הטבעת המרכזית הוא כ-1.7 שנות אור וקוטר הטבעות החיצוניות הוא 2.5-3 שנות אור.

לננס הלבן שבמרכז הערפילית יש בהירות מדרגה 16 וטמפרטורת פניו מוערכת בכ-60,000 קלווין. כמעט כל הקרינה שלו היא בתחום העל-סגול.

==קישורים חיצוניים==

*[http://messier.seds.org/m/m076.html ערפילית המשקולת הקטנה] בקטלוג מסיה באתר SEDS
* 

==הערות שוליים==

קטגוריה:ערפיליות פלנטריות
קטגוריה:עצמי מסיה
קטגוריה:קבוצת הכוכבים פרסאוס
NGC 584

NGC 584 היא גלקסיה אליפטית הנמצאת במרחק של 23.4 מיליון פארסק (76.4 מיליון שנות אור) מכדור הארץ בקבוצת הכוכבים לווייתן. הגלקסיה התגלתה ב 10 בספטמבר 1785 על ידי האסטרונום הגרמני-אנגלי ויליאם הרשל.

==קישורים חיצוניים==

* 
* [http://ned.ipac.caltech.edu/cgi-bin/nph-objsearch?objname=NGC%20584&extend=no&out_csys=Equatorial&out_equinox=J2000.0&obj_sort=RA+or+Longitude&of=pre_text&zv_breaker=30000.0&list_limit=5&img_stamp=YES NGC 584] :NED

קטגוריה:גלקסיות אליפטיות
קטגוריה:קבוצת הכוכבים לווייתן
קטגוריה:הקטלוג הכללי החדש
טיסה 841 של טראנס וורלד איירליינס

טיסה 841 של טראנס וורלד איירליינס (TWA) הייתה טיסת נוסעים מנמל התעופה בן-גוריון לניו יורק, דרך אתונה ורומא, שהתרסקה ב-1974 לתוך הים היוני. ההתרסקות נגרמה מפצצה שהוטמנה במטוס לצורך פיגוע טרור.

== רקע ==
מאז גירושו של אש"ף מירדן בספטמבר השחור, התבססו ארגוני הטרור הפלסטיניים בדרום לבנון. בתקופה זו אף כונה אזור דרום לבנון "פתחלנד", מחמת שליטתם הכמעט מלאה של פת"ח ושל ארגוני טרור פלסטיניים אחרים בו, אף שבאופן רשמי היה שטח לבנוני. ארגונים אלו ניהלו מערכת טרור נגד ישראל אשר כוונה בעיקר נגד אזרחים וכן היו שותפים בתכנון ובביצוע של פיגועי טרור נגד טיסות בינלאומיות. 

== מהלך האירועים ==
ב-8 בספטמבר 1974 המריא מטוס בואינג 707-331B מנמל התעופה בן-גוריון עם 50 נוסעים. לאחר חניה של 68 דקות באתונה, הוא המריא לרומא. כ-30 דקות לאחר ההמראה מאתונה, המטוס התרסק לתוך הים היוני. כל 80 הנוסעים ותשעת אנשי הצוות נהרגו. המנהל הארצי לבטיחות בתחבורה של ארצות הברית קבע כי הפיצוץ נגרם על ידי פצצה שהייתה חבויה בתא המטען. הפיצוץ הרס את המערכות האחראיות על תפעול משטחי ההיגוי של המטוס.

ממשרדי TWA בישראל דווח כי 50 נוסעים עלו על המטוס בנמל התעופה בן-גוריון כדי להגיע לרומא ולארצות הברית. הם כללו 18 אמריקאים (כולל תינוק), 13 יפנים, ארבעה איטלקים, ארבעה צרפתים, שלושה הודים, שני איראנים, שני ישראלים, שניים מסרי לנקה, אוסטרלי וקנדי. אזרחויותיהם של 30 הנוסעים האחרים ושל תשעת חברי הצוות היו לא ידועות באותו זמן. סוכנות הידיעות רויטרס דיווחה כי 37 אמריקנים היו על הסיפון בסך הכל.
בביירות דווח כי "ארגון נוער פלסטיני" נטל אחריות על הפיגוע. עם זאת, דובר TWA אמר כי מדובר בתרחיש "מאוד לא סביר". בתחילת 1975, המנהל הארצי לבטיחות בתחבורה של ארצות הברית קבע כי המטוס אכן נהרס על ידי פצצה שהוחבאה בתא המטען, והתפוצצותה גרמה לכשל מבני וכתוצאה מכך לאובדן שליטה על המטוס.

החשד נפל על ארגון הטרור של אבו נידאל. היה זה המקרה הראשון הידוע שבו צעיר ערבי ביצע פיגוע התאבדות במטוס אמריקני.

בינואר 2009 פרסמה סוכנות הידיעות AP כי ח'אלד דוהאם אל-ג'ווארי, האחראי לניסיון ההתנקשות בגולדה מאיר, היה קשור גם לפיגוע זה.

== אזכורים בתרבות ==
* סדרת הטלוויזיה הבריטית "אוטופיה" מתארת את פיצוץ טיסה 841 של טראנס וורלד איירליינס, כמו גם תקריות אחרות שקרו במציאות בערך באותו הזמן, כפעולות מכוונות ומתואמות שהוצאו לפועל על ידי ארגון בדיוני בשם "הרשת".

== קישורים חיצוניים ==
*[http://www.fss.aero/accident-reports/dvdfiles/US/1974-09-08-US.pdf דו"ח על ההתרסקות] ([http://www.webcitation.org/6Rpdr3gNJ ארכיון])
* 

==הערות שוליים==

קטגוריה:1974 בארצות הברית
טראנס וורלד איירליינס, 0841
טראנס וורלד איירליינס, 0841
קטגוריה:פיגועי התאבדות
קטגוריה:פעולות טרור ב-1974
טראנס וורלד איירליינס, 0841
קטגוריה:טראנס וורלד איירליינס
קטגוריה:טרור פלסטיני
טראנס וורלד איירליינס, 0841
קלי לינץ'

קלי לינץ (באנגלית: Kelly Lynch; נולדה ב-31 בינואר 1959) היא שחקנית ודוגמנית אמריקאית.

==ביוגרפיה==
לינץ' נולדה בגולדן ואלי שבמינסוטה, לברברה, רקדנית, ולרוברט, מסעדן. היא הייתה דיילת אוויר לאחר שעזבה את לימודיה בקולג', ועבדה כדוגמנית בסוכנות הדוגמנות עלית. בשנות ה-80 החלה ללמוד משחק.

== קריירה ==
לאחר ששיחקה במספר תפקידים קטנים בקולנוע היא לוהקה לסרט "קוקטייל" משנת 1988 לצד טום קרוז. 

בשנת 1989 שיחקה בסרט "שומר הברים" לצד פטריק סווייזי, וזכתה לשבחי הביקורת. באותה שנה זכתה בפרס אינדפנדנט ספיריט לשחקנית הטובה ביותר על משחקה בסרט "דראגסטור קאובוי". 

הוצע לה לגלם את תפקיד קת'רין טרמל ב"אינסטינקט בסיסי" אך היא סירבה ושרון סטון לוהקה במקומה. בהמשך שיחקה במספר סרטים עצמאיים ובמספר סרטים הוליוודיים. ב-1991 שיחקה בסרט "נוכלת ושמה סו" בבימויו של ג'ון יוז. 

בשנת 1996 שיחקה בסרט המתח "גורם לא ידוע" לצד נעמי ווטס. 

בשנת 2000 היא גילמה את ויוויאן ווד בסרט "המלאכיות של צ'רלי". 

בשנת 2003 שיחקה בסרט הטלוויזיה "הומלסית בהרוואד, סיפורה של ליז מורי", שקיבל 3 מועמדויות לפרס אמי. 

בשנת 2005 שיחקה לינץ' במותחן "החליפה" לצד קירה נייטלי. בהמשך השנה שיחקה גם בסרט הדרמה "Welcome to California" בתור סוזנה סמית'. 

בשנת 2010 שיחקה בסרט המדע הבדיוני "קאבום" של הבמאי גרג אראקי ובסרט הדרמה "משחק התשוקה". 

בנוסף היא שיחקה במספר סדרות טלוויזיה, בין היתר "אלי מקביל", "ישנן בנות" ו-"90210", שם גילמה מפיקת מוזיקה עשירה. 

בשנת 2017 שיחקה בתפקיד הראשי של סדרת הדרמה "מר מרצדס", שיצר דייוויד אי קלי . לינץ' לא שבה לעונה השנייה של הסדרה. 

== חיים אישיים ==
לינץ' נשואה לתסריטאי והשחקן מיץ' גלזר ויש לה בת, שיין, ממערכת יחסים קודמת שניהלה.

==קישורים חיצוניים==

קטגוריה:דוגמניות אמריקאיות
קטגוריה:דוגמנים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דיילי אוויר אמריקאים
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
ריינהולד מאתי

ריינהולד מאתי (בגרמנית: Reinhold Mathy, נולד ב-12 באפריל 1962, ממינגן, גרמניה המערבית) הוא כדורגלן עבר גרמני ששיחק בעמדת החלוץ. עיקר הקריירה של מאתי היה בבאיירן מינכן, עמה זכה בארבע אליפויות הבונדסליגה ושלושה גביעים.

==קריירת מועדונים==
מאתי הצטרף לנוער של באיירן מינכן בשנת 1979, וכעבור שנה, בעונת 1980/81 ערך את הופעת הבכורה בקבוצה הבוגרת, כשנכנס כמחליף בניצחון 3-1 על בוכום. עד לסוף העונה ערך שתי הופעות נוספות, ובסיום העונה זכה עם באיירן מינכן באליפות הבונדסליגה. בעונת 1981/82 מאתי החל לשחק יותר וערך 17 הופעות בכל המפעלים, כאשר החשובה שבהן הייתה בגמר גביע אירופה לאלופות 1982, בו הפסידה באיירן מינכן 1-0 לאסטון וילה. מאתי פתח בגמר זה והוחלף בדקה ה-51. באותה שנה, זכה מאתי עם באיירן מינכן בגביע הגרמני, אך לא שותף בגמר. בעונת 1983/84 מאתי ביסס את מעמדו בקבוצה כשערך 22 הופעות ליגה, בהן הבקיע שישה שערים, וזכה עם הקבוצה בגביע נוסף, לאחר ניצחון בפנדלים על בורוסיה מנשנגלדבך. מאתי נכנס במשחק זה כמחליף במחצית במקום וולפגנג קראוס. בין השנים 1985 ו-1987 זכה מאתי עם באיירן מינכן בשלוש אליפויות רצופות, כאשר בעונת 1985/86 זכה גם בגביע הגרמני השלישי שלו, כאשר שיחק 90 דקות בניצחון 5-2 בגמר על שטוטגרט. בעונת 1986/87, שהייתה האחרונה של מאתי בקבוצה, הוא סייע לבאיירן מינכן להגיע לגמר גביע אירופה לאלופות 1987, בו הפסידה הקבוצה לפורטו, אך לא שיחק בגמר זה לאחר שהחמיץ חצי עונה בגין פציעה. בתום עונה זו, עזב מאתי את באיירן מינכן לאחר שבע עונות בקבוצה הבוגרת בהן ערך 100 הופעות ליגה והבקיע 21 שערים, וחתם בבאייר אורדינגן מהבונדסליגה.

בעונתו הראשונה של מאתי בבאייר אורדינגן, הוא חבר לשטפן קונץ ומרסל ויטצ'ק בחוד ההתקפה של הקבוצה, והבקיע שמונה שערי ליגה. אורדינגן סיימה את עונה זו, 1987/88, במקום ה-11 בבונדסליגה. בשתי העונות הבאות סיימו מאתי ואורדינגן במקומות ה-13 וה-14 בהתאמה, כאשר מאתי ממשיך להיות שחקן הרכב קבוע בבאייר אורדינגן. בתום עונת 1989/90 עזב מאתי את הקבוצה לאחר שלוש עונות, וחתם בפ.צ. וטינגן השווייצרית, שם שיחק שתי עונות. בעונת 1992/93 שיחק מאתי בהנובר 96 ששיחקה אז בליגת הבונדסליגה השנייה, וערך 11 הופעות במדיה. הנובר סיימה תשיעית בעונה זו. בתום העונה פרש מאתי ממשחק פעיל בגיל 31 בלבד, בגין פציעות חוזרות.

==קריירה בינלאומית==
מאתי שיחק בנבחרות הצעירות של גרמניה המערבית, והבקיע שישה שערים בשבע הופעות במדי נבחרת גרמניה המערבית עד גיל 21. עם זאת, מאתי מעולם לא זומן לנבחרת הבוגרת.

==תארים==
עם באיירן מינכן:
* אליפות הבונדסליגה (4): 1980/81, 1984/85, 1985/86, 1986/87
* הגביע הגרמני (3): 1981/82, 1983/84, 1985/86

==קישורים חיצוניים==

קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני באיירן מינכן
קטגוריה:כדורגלני אורדינגן 05
קטגוריה:כדורגלני הנובר 96
קטגוריה:גרמנים שנולדו ב-1962
קשישטוף מונצ'ינסקי

קשישטוף מונצ'ינסקי (בפולנית: Krzysztof Mączyński; נולד ב-23 במאי 1987) הוא כדורגלן פולני, המשחק כקשר בקבוצת שלאסק וורוצלאב.

==קריירת מועדונים==
מונצ'ינסקי גדל במחלקת הנוער של ויסלה קרקוב, ועלה לסגל הקבוצה הבכירה בעונת 2007-2008. הוא כבש את שערו הראשון בכדורגל מקצועני ב-28 בנובמבר 2007, במשחק גביע הליגה הפולנית מול גורניק זאבז'ה. ב-2 בדצמבר 2007, ערך את הופעת הבכורה שלו בליגת העל הפולנית, גם במשחק מול גורניק זאבז'ה. בסיום עונת הבכורה שלו, היה שותף מונצ'ינסקי ב-8 משחקי ליגה וזכה עם קבוצתו באליפות פולין. בין השנים 2009-2011, הושאל פעמיים לקבוצת ל.ק.ס לודז', כאשר בעונת 2010–2011, זכה עם לודז' בליגת המשנה. באוגוסט 2011, חתם על חוזה לשנתיים בקבוצת גורניק זאבז'ה. ב-8 בינואר 2014, עזב לראשונה בקריירה את פולין, לאחר שחתם במועדון הכדורגל הסיני גוויג'ואו ז'נחה. בתום עונה אחת בלבד, בה זכה בהסופר קאפ הסיני, שב מונצ'ינסקי לפולין, כאשר חתם במועדון נעוריו ויסלה קרקוב. ב-7 ביולי 2017 חתם לשנתיים בלגיה ורשה.

==קריירה בינלאומית==

מונצ'ינסקי ערך את הופעת הבכורה שלו עבור נבחרת פולין ב-15 בנובמבר 2013, לאחר שעלה כמחליף לתומאש יודלוביץ בדקה ה-76 במשחק ידידות מול סלובקיה. ב-14 באוקטובר 2014, כבש מונצ'ינסקי את שערו הראשון עבור נבחרתו, כאשר הבקיע בדקה ה-11 את שער יתרון ה-0–1 מול סקוטלנד במסגרת מוקדמות יורו 2016. מונצ'ינסקי נכלל על סגל הנבחרת הפולנית לטורניר הגמר של יורו 2016 בצרפת.

==תארים==

;ויסלה קרקוב
* ליגת העל הפולנית: 2007-2008

;ל.ק.ס לודז'
* ליגת המשנה הפולנית: 2010-2011

;גויג'ואו ז'נחה
* הסופר קאפ הסיני: 2014

==קישורים חיצוניים==

קטגוריה:כדורגלנים פולנים
קטגוריה:קשרי כדורגל פולנים
קטגוריה:קרקוב: כדורגלנים
קטגוריה:כדורגלני ויסלה קרקוב
קטגוריה:כדורגלני ל.ק.ס. לודז'
קטגוריה:כדורגלני גורניק זאבז'ה
קטגוריה:כדורגלני לגיה ורשה
קטגוריה:כדורגלני נבחרת פולין
קטגוריה:כדורגלני יורו 2016
קטגוריה:פולנים שנולדו ב-1987
קווי יסוד לפילוסופיה של המשפט

קווי יסוד לפילוסופיה של המשפט, או מתווה למשפט הטבע ולמדע המדינה (בגרמנית: Grundlineien der Philosophie des Rechts oder Naturrecht und Stattswissenschaft im Grundrisse) הוא ספר מאת הפילוסוף גאורג וילהלם פרידריך הגל שפורסם בשנת 1821, אף על פי שכותרתו המקורית של הספר מתארכת את יציאתו לשנת 1820. את המושג "משפט", אשר שזור לכל אורך הספר, יש להבין גם כ"זכות", "צדק", "ראוי", נכון" (באנגלית: Right). ספר זה של הגל הוא התורה הבשלה ביותר שלו במשפט, באתיקה, בפילוסופיה החברתית והפוליטית ובהרחבת המושגים שבהם עסק רק בקצרה בספרו האנציקלופדיה של המדעים הפילוסופיים, אשר ראה אור בשנת 1817 (ופעמים נוספות ב-1827 ו-1830). על פי שיטתו על של הגל, מהווה המשפט את אבן-הפינה של המדינה המודרנית, ובאותו האופן מאפיין היעדר החוק את הדספוטיזם, בין אם מונרכי ובין אם אוכלוקרטי.

הספר נכלל בכרך ה-46 של הספרים המופלאים של העולם המערבי.

== תוכן ==
הפילוסופיה של המשפט (כך נקרא הספר בקיצור) עוסק בתחילתו בדיון על מושג הרצון החופשי. הגל טוען שהרצון החופשי יכול להתממש רק בהקשר חברתי מורכב של זכויות רכוש, יחסים, חוזים, התחייבויות מוסריות, חיי משפחה, כלכלה, מערכת החוק ומערכת הממשל. במילים אחרות, אנו לא יכולים להיות בעלי רצון חופשי מבלי להיות שותפים לכל ההיבטים הללו של החיים והמדינה.

==ביבליוגרפיה==
===תרגומים לעברית===
* קווי יסוד לפילוסופיה של המשפט או מתווה למשפט הטבע ולמדע המדינה, עורך פיני איפרגן, תרגום גדי גולדברג, הוצאת שלם, ירושלים, התשע"א 2011
* משנתו המדינית של היגל עריכה, מבוא, הערות: אברהם יסעור, תל אביב : הקיבוץ המאוחד ואוניברסיטת חיפה, תשל"ו 1975. [כולל תרגום חלקי]

===ספרות משנית===
*שלמה אבינרי, תורת המדינה של הגל. תל אביב: ספרית פועלים, 1973.
*שלמה אבינרי, סוגיות בפרשנות "הפילוסופיה של המשפט" של היגל; מתוך עיון ל"ג, תשמ"ד, ע' 30-43.

== ראו גם ==

* פילוסופיה של המשפט

* פוזיטיביזם משפטי
* משפט הטבע

==קישורים חיצוניים==
* [https://kotar.cet.ac.il/KotarApp/Viewer.aspx?nBookID=95185828#1.0.6.default קווי יסוד לפילוסופיה של המשפט], הספר המלא באתר כותר.
* פיני איפרגן, [https://web.archive.org/web/20130927153453/http://www.shalempress.co.il/download/Products/1359Hegel.pdf מבוא ל"פילוסופיה של המשפט"], באתר הוצאת שלם.
; כתבות
* 

==הערות שוליים==

קטגוריה:גאורג וילהלם פרידריך הגל
קטגוריה:ספרי משפט
קטגוריה:מחשבה מדינית
קטגוריה:פילוסופיה של המשפט
אליפות העולם במרוצי סיבולת

אליפות העולם במרוצי סיבולת (באנגלית: FIA World Endurance Championship) היא סדרת תחרויות במרוצי מכוניות מטעם ארגון ה-Automobile Club de l'Ouest (מועדון המכוניות של המערב; או בקיצור ACO), ומפוקחת על ידי המַאֲחָד הבין-לאומי למכוניות (FIA).

אליפות העולם נוסדה בשנת 2012 כתחליף לאליפות העולם למכוניות ספורט אשר חדלה מלהתקיים בשנת 1992. בשנים 2010–2011 התקיימה האליפות תחת השם גביע הלה מאן הבין יבשתי.

הסדרה מורכבת מ-8 מרוצי סיבולת בהם נבחנים היבטים שונים כגון אמינות, עמידות ומהירות, הן של הנהגים והן של מכוניתם. לכל מכונית צוות של שלושה נהגים החולקים אותה יחדיו.

לאחר שינוי לקראת עונת 2024, הסבב כולל רק 2 קטגוריות (במקום 3): HYPERCAR, המכוניות המהירות ביותר, ו-LMGT3.

המרוצים עצמם מתקיימים במסלולי מרוצים שונים ברחבי העולם, כאשר בו בזמן המכוניות מתחרות הן על ניצחון הקטגוריה והן על ניצחון המרוץ הכללי, אשר יינתן למכונית אשר השלימה את מספר ההקפות הרב ביותר של המסלול.

==המרוצים==
{| class="wikitable"
|- style="color:white"
! style="background:#324AB2;" " | מרוץ
! style="background:#324AB2;" " | מסלול
|-
| מרוץ 6 השעות של סילברסטון || סילברסטון
|-
| מרוץ 6 השעות של ספא || ספא-פרנקורשמפ
|-
| מרוץ 24 השעות של לה מאן || דה לה-סארת
|-
| מרוץ 6 השעות של נורבורגרינג || נורבורגרינג
|-
| מרוץ 6 השעות של מקסיקו || אוטודרומו ארמנוס רודריגס
|-
| מרוץ 6 השעות של האמריקס || אמריקס
|-
| מרוץ 6 השעות של פוג'י || פוג'י ספידווי
|-
| מרוץ 6 השעות של שאנגחאי || שאנגחאי אינטרנשיונל
|-
| מרוץ 6 השעות של בחריין || בחריין אינטרנשיונל
|}

==מרוצים לשעבר==
{| class="wikitable"
|- style="color:white"
! style="background:#324AB2;" " | מרוץ
! style="background:#324AB2;" " | מסלול
|-
| מרוץ 12 השעות של סברינג || סברינג אינטרנשיונל
|-
| מרוץ 6 השעות של סאו פאולו || אוטודרומו ז'וזה קרלוס פייס
|}

==הזוכים באליפות==
{| class="wikitable"
|- style="color:white"
! style="background:#324AB2;" " | שנה
! style="background:#324AB2;" " | נהגים
! style="background:#324AB2;" " | קבוצה
! style="background:#324AB2;" " | מכונית
! style="background:#324AB2;" " | נקודות
-
|-
| 2019–2020 || מייק קונוואי קמואי קוביאשי חוזה מריה לופז || טויוטה || טויוטה TS050 הייבריד || 207
|-
| 2018–2019 || סבסטיאן בואמי פרננדו אלונסו קזוקי נקג'ימה || טויוטה || טויוטה TS050 הייבריד || 198
|-
| 2017 || טימו ברנהרד ברנדון הארטלי ארל באמבר || פורשה || פורשה 919 הייבריד || 208
|-
| 2016 || מארק ליב ניל יאנירומן דיומא|| פורשה || פורשה 919 הייבריד || 160
|-
| 2015 || טימו ברנהרד ברנדון הארטלי מארק ובר || פורשה || פורשה 919 הייבריד || 166
|-
| 2014 || אנתוני דייווידסון סבסטיאן בואמי || טויוטה || טויוטה TS040|| 166
|-
| 2013 || אלן מקניש טום קריסטנסןלואיק דובאל || אאודי || אאודי R18 || 162
|-
| 2012 || אנדרה לוטרר בנואה טרלוייהמרסל פסלר || אאודי || אאודי R18 || 172.5
|-
|}

==קישורים חיצוניים==

* 

*
קטגוריה:תחרויות ספורט מוטורי
דייוויד אדי

דייוויד ניי אדי (באנגלית: David Nii Addy; נולד ב-21 בפברואר 1990) הוא כדורגלן גנאי המשחק בעמדת המגן שמאלי.

==קריירה==
דייוויד אדי נולד באקרה שבגאנה ומגיל צעיר שיחק במועדונים מקומיים בגאנה, כשאת קריירת הבוגרים שלו התחיל בקבוצות מן הליגה המקומית בגאנה. בקיץ 2008, ביצע אדי את המעבר הראשון שלו לאירופה כשהצטרף לליגה הדנית וחתם בקבוצת ראנס. ב-19 באוקטובר 2008, ערך אדי את הופעת הבכורה שלו במדי ראנס כשרשם שבע דקות כמחליף. בהמשך העונה, נמנה אדי עם סגל ראנס לליגה האירופית וב-2 ביולי 2009, ערך את הופעת הבכורה שלו במסגרת מוקדמות הליגה האירופית במשחק נגד לינפילד הצפון אירית.

ב-1 בפברואר 2010, חתם אדי לשלוש שנים וחצי בפורטו ששילמה עבורו 800 אלף אירו. ב-14 באפריל 2010, רשם אדי את הופעת הבכורה שלו במדי פורטו בניצחון 4-0 על ריו אבה. ביולי 2010 הושאל אדי לעונה אחת לאקדמיקה דה קוימברה. לאחר שסיים את עונת ההשאלה באקדמיקה, במהלכה ערך 20 הופעות ליגה בהן כבש שני שערים הושאל אדי בשנית אך הפעם לפאנטוליקוס מהליגה היוונית. בסיום עונת ההשאלה בפאנטוליקוס, ועם תום חוזהו בפורטו סיים אדי את דרכו בקבוצה וב-30 בספטמבר 2012, חתם לשנתיים בוויטוריה דה גימארייש. במהלך תקופתו בוויטוריה דה גימארייש, סייע אדי לקבוצה לזכות בגביע הפורטוגזי לשנת 2012/13 ואף רשם ארבע הופעות יחד עם הקבוצה בשלב הבתים של הליגה האירופית. 

ב-אוגוסט 2014, חתם אדי לשנתיים בואסלנד-בוורן מליגת העל הבלגית. במהלך עונה אחת ערך אדי 30 הופעות במדי בוורן ולאחר מכן הגיע לסיכום עם הקבוצה על שחרורו. ב-23 בינואר 2016, נחת אדי בישראל והגיע להתרשמות בבני סכנין. לאחר תקופה קצרה, החליט אדי שלא להמתין להחלטת סכנין לגביו ועזב את אימוני הקבוצה.

==קריירה בינלאומית==
אדי נמנה עם סגל נבחרת גאנה ולזכותו 21 הופעות במדי החתולים-השחורים.

==קישורים חיצוניים==

קטגוריה:כדורגלנים גנאים
קטגוריה:מגני כדורגל גנאים
קטגוריה:אקרה: כדורגלנים
קטגוריה:כדורגלני ראנס
קטגוריה:כדורגלני פורטו
קטגוריה:כדורגלני אקדמיקה דה קוימברה
קטגוריה:כדורגלני פאנטוליקוס
קטגוריה:כדורגלני ויטוריה דה גימארייש
קטגוריה:כדורגלני ואסלנד-בוורן
קטגוריה:כדורגלני ריגה
קטגוריה:כדורגלני נבחרת גאנה
קטגוריה:גנאים שנולדו ב-1990